การติดตามสังเกตการณ์ความเปลี่ยนแปลงของน้ำแข็งแถบขั้วโลก ขององค์การ NASA
นักวิทยาศาสตร์ขององค์การอวกาศสหรัฐ หรือ NASA กล่าวว่า การติดตามสังเกตการณ์ความเปลี่ยนแปลงของน้ำแข็งแถบขั้วโลก ช่วยให้นักวิทยาศาสตร์สามา
สัปดาห์นี้เป็นช่วงเริ่มปีที่สองของการศึกษาสำรวจน้ำแข็งขั้วโลก จากทางอากาศครั้งใหญ่ที่สุดที่เคยทำกันมา นักวิทยาศาสตร์และเครื่องบินขององค์การอวกาศสหรัฐหรือ NASA ซึ่งติดอุปกรณ์ทางวิทยาศาสตร์หลายอย่าง เริ่มงานติดตามสำรวจน้ำแข็ง แถบขั้วโลกเหนือช่วงแรกของปีนี้ที่เมืองThule ในกรีนแลนด์ ในเวลาสองเดือนครึ่งจากนี้นักวิจัยจะสำรวจน้ำแข็ง ผืนแผ่นน้ำแข็ง และภูเขาน้ำแข็งในทะเลแถบขั้วโลกเหนือเพื่อสังเกตการณ์ความเปลี่ยนแปลงของน้ำแข็งในแถบนั้น John Sonntag นักวิทยาศาสตร์ในคณะจัดดำเนินการของโครงการ Operation IceBridge กล่าวว่า การปฏิบัติงานนี้ จะให้ความรู้มากมายเกี่ยวกับน้ำแข็งแถบขั้วโลกซึ่งมีความสำคัญสำหรับการที่นักวิทยาศาสตร์จะมีความเข้าใจดียิ่งขึ้น เกี่ยวกับสภาพภูมิอากาศของโลก นักวิทยาศาสตร์หลายคนเชื่อว่า การเปลี่ยนแปลงของสภาพภูมิอากาศจะปรากฏให้เห็นในแถบขั้วโลกเป็นส่วนแรก ถ้าน้ำแข็งแถบขั้วโลกเริ่มละลายก็จะมีผลให้สภาพภูมิอากาศโดยทั่วไปอุ่นขึ้น และหลายคนเชื่อว่าน้ำแข็งขั้วโลกกำลังเริ่มละลายแล้ว Bryan Blair นักวิทยาศาสตร์ที่ศูนย์การบินอวกาศ Goddardชานกรุงวอชิงตันกล่าวว่า มีความเปลี่ยนแปลงมากมายในแถบภูเขาน้ำแข็ง น้ำแข็งปริมาณมากมายกำลังเคลื่อนที่โครงการสังเกตการณ์ทางอากาศนี้สามารถทำแผนที่อาณาบริเวณทั้งหมดและสังเกตการณ์ความเปลี่ยนแปลงต่างๆได้ในขอบเขตกว้างขวาง ซึ่งแสดงให้เห็นกลไกต่าง ๆของการเปลี่ยนแปลงเหล่านั้นว่าเกิดขึ้นอย่างไรเครื่องบิน DC-8 ความยาวเกือบ 50 เมตรซึ่งเป็นเครื่องบินขนาดใหญ่ที่สุดในกองบินสำรวจทางวิทยาศาสตร์ของ NASA ใช้แสงเลเซอร์ในการตรวจวัดความเปลี่ยนแปลงต่าง ๆ และการทำแผนที่ การดำเนินงานในแถบขั้วโลกเหนือจะดำเนินไปจนถึงเดือนพฤษภาคมและต่อไปในเดือนตุลาคมถึงพฤศจิกายน โครงการนี้จะไปทำงานในแถบขั้วโลกใต้ NASA กล่าวว่าภูเขาน้ำแข็งและผืนแผ่นน้ำแข็งในแถบแอนตาร์คติกาหรือขั้วโลกใต้ มีน้ำจืดอยู่ราว 90% ของน้ำจืดบนโลก ในปี 2568 จะมีการส่งดาวเทียมดวงที่สองของโครงการนี้เข้ารับช่วงงานสำรวจน้ำแข็งขั้วโลกประจำปีต่อจากการปฏิบัติงานOperation IceBridge ที่ใช้เครื่องบินนี้